ብረታዊ ቃልሲ ኣብ መስከረም 1961 እዩ ጀሚሩ፡ ቅድሚኡ ግን ካብ 40ታትኣትሒዙ እቲ ንናጽነት ሃረር ዝብልን ዝጠልብን ስነ ጥበባዊ ዕዮታት ነይሩ እዩ። ቅድሚ 1961 ዝነበራ ጉጅለታት ናይ ስነ ጥበብ፡ ንናጽነት ዝነበረን ሃንቀውታ ብተዋስኦን ብደርፍን ይገልጽኦ ነይረን ። መግለጺ ስእሊ, ተጋዳላይ ሰሎሞን ጸሃየ ምናልባት ኣብ ትሕቲ መግዛእቲ ኢትዮጵያ ኮይኖም ይሰርሑ ስለዘነበሩ፡ ብጉሉሕ መንገዲ ክብልዎ ኣይክእሉን ነይሮም፤ ብምስጡር ጥበብ ግን ይብልዎ ነይሮም። እቶም ኣብ 1975 ኣብ ሕቑፊ እቲ ቃልሲ ኮይኖም ነቲ ስነ ጥበባዊ ውዳበ ዘካይዱ ዝነበሩ ድማ እቶም ኣብ ከተማ ኮይኖም ነቲ ስነ ጥበባዊ ዕዮታት ዝጀማመሩዎ እዮም። ካብቶም ቅድሚ ምጅማር ብረታዊ ቃልሲ፡ ዕዙዝ ዕዮታት ስነ ጥበብ ዘካይዱ ዝነበሩ ጉሉሕ ስም ዝነበሮም ሰባት ወይ ጉጅለታት ብዓል መን ክንጠቅስ ንኽእል?
